**[](https://accessibledocs.ai/)**

# **חוקת הבחירות למוסדות**

**הנבחרים של ההסתדרות ונעמת**

**תוקנה בבינ"ה ביום 29.6.2025**

## **תוכן העניינים**

מבוא  
[הגדרות](#_Toc202185470)

[פרק א'](#_Toc202185471) [בחירות ממוחשבות](#_Toc202185472)

[פרק ב'](#_Toc202185473) [הזכות לבחור והזכות להיבחר](#_Toc202185474)

[פרק ג'](#_Toc202185475) [מועדי הבחירות](#_Toc202185476)

[פרק ד'](#_Toc202185477) [מספר הצירים](#_Toc202185478)

[פרק ה'](#_Toc202185479) [ועדת הבחירות](#_Toc202185480)

[פרק ו'](#_Toc202185481) [אזורי בחירה, הודעות לבוחר ותחנות קלפי](#_Toc202185482)

[פרק ז'](#_Toc202185483) [פנקס הבוחרים וסדרי הערעורים](#_Toc202185484)

[פרק ח'](#_Toc202185485) [זיהוי הבוחר](#_Toc202185486)

[פרק ט'](#_Toc202185487) [רשימת מועמדים](#_Toc202185488)

[פרק י'](#_Toc202185489) [מימון פעילותן של סיעות ורשימות חדשות](#_Toc202185490)

[פרק י"א](#_Toc202185491) [קשר עודפים והסכמים קואליציוניים](#_Toc202185492)

[פרק י"ב](#_Toc202185493) [בחירת יושב ראש ההסתדרות](#_Toc202185494)

[פרק י"ג](#_Toc202185495) [ועדות הקלפי וסדרי פעולתן](#_Toc202185496)

[פרק י"ד](#_Toc202185497) [סיום ההצבעה, סיכום הבחירות ופרסום התוצאות](#_Toc202185498)

[פרק ט"ו](#_Toc202185499) [שינוי תור המועמדים ברשימה](#_Toc202185500)

[פרק ט"ז](#_Toc202185501) [חלוקת המנדטים בבחירות ארציות](#_Toc202185502)

[פרק י"ז](#_Toc202185503) [חלוקת המנדטים בבחירות למועצות המרחביות ולמועצות נעמת במרחבים](#_Toc202185504)

[פרק י"ח](#_Toc202185505) [הפרת סדר ועבירות](#_Toc202185506)

[פרק י"ט](#_Toc202185507) [זכות ערעור בפני רשות השיפוט בהסתדרות](#_Toc202185508)

[פרק כ'](#_Toc202185509) [הוראות משלימות ושינויים בחוקת הבחירות היחסיות](#_Toc202185510)

**הגדרות בחוקה זו**

**"ההסתדרות"** - הסתדרות העובדים הכללית החדשה.

**המוסדות הנבחרים**

1. יושב ראש ההסתדרות כהגדרתו בחוקת ההסתדרות.
2. ועידת ההסתדרות כהגדרתה בחוקת ההסתדרות.
3. מועצת מרחב במרחבי בהסתדרות כהגדרתן בחוקת ההסתדרות ובתקנון המרחבים.
4. ועידת נעמת כהגדרתה בתקנון נעמת.
5. מועצת נעמת במרחבים כהגדרתן בתקנון נעמת ובתקנון המרחבים של נעמת.

**"רשות השיפוט"** - רשות השיפוט כקבוע בחוקת ההסתדרות.

**"חבר"** - חבר ההסתדרות אשר הצטרף להסתדרות כדין לפי פרק ג' בחוקת ההסתדרות או חבר צעיר כמשמעו בפרק י' בחוקת ההסתדרות אשר מלאו לו 17 שנים ביום הבחירות ואשר עובד ותנאי העסקתו נקבעו בהסכם קיבוצי שההסתדרות צד לו.

**"זכות הבחירה"** - זכות לבחור ולהיבחר, בכפוף למגבלות הקבועות בחוקה זו ובחוקת ההסתדרות.

**"בעל זכות בחירה"** - חבר ששמו נכלל בפנקס הבוחרים.

**"מודד בכוח"** - מיכסת הקולות הנדרשת לבחירת ציר אחד, לפי מספר בעלי זכות הבחירה, ששמותיהם כלולים בפנקס הבוחרים ביום הגשת רשימת המועמדים.

**"בא כוח**

**הרשימה/הסיעה"** – נציג מטעם הרשימה/סיעה שהוסמך על ידה בכתב, לנקוט בשמה   
 בכל הפעולות לפי חוקה זו.

**"סיעה"** - כהגדרתה בסעיף 1 לפרק הסיעות בחוקת ההסתדרות.

**"פנקס הבוחרים"**  – קובץ מחשב המכיל את שמותיהם של כל חברי ההסתדרות בעלי זכות לבחור בהתאם לחוקה זו.

**"פרסום/פרסום ברבים"** – הצגת המידע באתר האינטרנט של ההסתדרות או בכל דרך אחרת עליה תחליט ועדת הבחירות.

**"מודד בפועל"** - מספר המצביעים בפועל בבחירות, בניכוי קולות פסולים וריקים ובניכוי הקולות של הרשימות אשר אינן משתתפות בחלוקת הצירים (מאחר שלא עברו את אחוז החסימה) מחולק במספר הצירים העומד להיבחר (בכפוף לפרקים ט"ז ו-י"ז).

**"עודף"** - מספר הקולות שאינו מגיע למיכסה שלמה הנדרשת לבחירת ציר אחד.

**"היום הקובע"** - היום ה-180 לפני יום הבחירות.

**"קלפי"** - מערכת מחשב שבאמצעותה בעל זכות הבחירה מבצע את הצבעתו.

"**ועדת קלפי**" - מזכיר ועוזר מזכיר הקלפי אשר הוגדרו בהתאם לפרק י"ג להלן.

**פרק א'**

**בחירות ממוחשבות**

1. הבחירות תתקיימנה בהתאם להוראות חוקה זו באופן ממוחשב, תוך הקפדה על עקרונות של טוהר הבחירות וחשאיותן. מערכות המיחשוב שישמשו לצורך הבחירות יעמדו בתקני אבטחת מידע שיבטיחו בחירות חשאיות. הממשק למצביעים יהיה בשפה העברית והערבית.

**פרק ב'**

**הזכות לבחור והזכות להיבחר**

1. א.

1. חבר כהגדרתו בחוקה זו יהא רשאי לבחור אם היה חבר לפחות 6 חודשים לפני היום הקובע ושילם בתקופה זו לפחות 3 תשלומים חודשיים של דמי חבר ולא באופן רטרואקטיבי או אם היה פטור מתשלום דמי חבר להסתדרות בשל חברותו בהתארגנות ראשונית פורצת מכוח החלטת בינ"ה מיום 30.12.2012.
2. חבר כהגדרתו בחוקת ההסתדרות יהא רשאי להיבחר אם היה חבר לפחות 6 חודשים לפני היום הקובע ושילם בתקופה זו דמי חבר מדי חודש בחודשו ולא באופן רטרואקטיבי.

תקופות הכשרה כאמור ותשלום דמי החבר מהווים תנאים יסודיים לזכות הבחירה ולזכות להיבחר ובלעדיהם הן לא נתונות.

1. על אף האמור לעיל יהיה רשאי לבחור ולהיבחר עובד ששילם דמי טיפול ארגוני מקצועי לפחות 6 חודשים מתוך 12 החודשים שקדמו ליום הקובע, הצטרף כחבר והשלים התשלומים בשיעור של 0.15% עבור 6 חודשי חברות וזאת לא יאוחר מהיום הקובע.

2. א. חבר הזכאי לבחור ולהיבחר לכל מוסדות ההסתדרות הנבחרים עפ"י חוקה זו כאמור בס' 1 דלעיל, אשר ביום הקובע גר בתחום שיפוטו של המרחב, זכאי לבחור ולהיבחר למועצת המרחב בו הוא גר. הצבעה למועצת המרחב נערכת בפתק אחד יחד עם ההצבעה לוועידת ההסתדרות.

1. חברה אשר זכאית לבחור ולהיבחר לכל מוסדות הסתדרות הנבחרים עפ"י חוקה זו, תהא זכאית לבחור ולהיבחר גם למועצת נעמת בתחום שיפוטו של המרחב בו היא מתגוררת. ההצבעה למועצת נעמת במרחב נערכת בפתק אחד יחד עם ההצבעה לוועידת נעמת.

**פרק ג'**

**מועדי הבחירות**

1. א. תקופת כהונתם של מוסדותיה הנבחרים של ההסתדרות היא 5 שנים מיום היבחרם.

1. הבחירות למוסדותיה הנבחרים יתקיימו באחד מימי ג' של חודש מאי של השנה שבה תמה כהונתם, אלא אם החליט אחרת בית נבחרי ההסתדרות, בהתאם להוראות חוקה זו.
2. בכל מקרה, לא ייערכו בחירות בימי שישי, בימי שבת, בימי ראשון ובימי ערב חג וחג.

2. א. על יסוד היום הקובע, כהגדרתו בפרק ההגדרות, יערך לוח המועדים לביצוע הבחירות – בהתאם להוראות חוקה זו.

1. לוח המועדים לביצוע הבחירות הנקבע ע"י בית נבחרי ההסתדרות יהווה חלק בלתי נפרד מחוקה זו, ויפורסם ברבים ביום בחירת ועדת הבחירות.
   1. בית נבחרי ההסתדרות רשאי להחליט לפי שיקול דעתו הבלעדי על מועד מוקדם יותר או מאוחר יותר לקיום הבחירות למוסדות הנבחרים ובלבד שינמק החלטתו, אולם אין לדחות את מועד הבחירות לזמן העולה על שישה חודשים לאחר המועד שנקבע בחוקה. החלטת בית נבחרי ההסתדרות לדחות את מועד הבחירות צריכה להתקבל ברוב של 2/3 מכלל חברי בית נבחרי ההסתדרות המשתתפים בהצבעה.
   2. א. הבחירות נמשכות יום אחד.
      1. ההצבעה בבחירות לוועידת ההסתדרות, ליושב ראש ההסתדרות, למועצות המרחבים, לוועידת נעמת ולמועצות נעמת במרחבים מתבצעת בקלפי אחת או במספר קלפיות או בכל דרך אחרת עליה תחליט ועדת הבחירות, ובלבד שההצבעה כאמור תנוהל על ידי ועדת קלפי אחת, בכל קלפי.
      2. נגרמת הפרעה למהלך הבחירות באזור מאזורי הבחירות, כולו או בכל חלק ממנו, ביום הבחירות, עקב אירועים בלתי צפויים מראש, כגון פעולות לחימה וטרור, או מחמת כוח עליון– מוסמכת ועדת הבחירות להפסיק את ההצבעה באופן זמני, ואף להחליט, ברוב של שני שלישים מן המשתתפים, לדחות את הבחירות באותו אזור כולו או בכל חלק ממנו למועד אחר.
      3. החליטה ועדת הבחירות על דחיית הבחירות באזור מאזורי הבחירות, כאמור בס"ק ג' דלעיל, חייבת ועדת הבחירות, לקבוע מועד חדש באזור או באזורים הנ"ל, בתנאי שהמועד החדש יהיה בהקדם האפשרי ולא יאוחר מחודשיים מיום הבחירות.
      4. ועדת הבחירות רשאית, עקב מצב חירום שארע במדינה (שאינו מצב החירום עליו הכריזה מועצת העם בשנת 1948 והוא מחודש מעת לעת), או עקב הכרזה על בחירות כלליות לכנסת, להמליץ בפני בית נבחרי ההסתדרות על דחיית יום הבחירות למועד נדחה אחר הקרוב ביותר האפשרי ולא יותר משישה חודשים, וזאת ברוב שלא יפחת מ – 2/3 ממספר המצביעים באותה ישיבה.
      5. בית נבחרי ההסתדרות יתכנס לא יאוחר מ – 7 ימים לאחר החלטת ועדת הבחירות כאמור בס"ק ה' ויחליט אם לקבל את המלצת ועדת הבחירות אם לאו.
      6. החלטה על דחיית מועד הבחירות כאמור תתקבל ברוב שלא יפחת מ – 2/3 ממספר המצביעים בישיבת בית נבחרי ההסתדרות בה תתקבל החלטה.
      7. החליט בית נבחרי ההסתדרות כאמור בס"ק ו' לקבל את המלצת ועדת הבחירות לדחות את הבחירות למועד אחר, יקבע בית נבחרי ההסתדרות את המועד החדש לעריכת הבחירות.
      8. במקרה ויתברר לוועדת הבחירות, ביום הבחירות, או ערב יום הבחירות כי עקב אירועים בלתי צפויים מראש, כגון פעולת לחימה או טרור בהיקף ארצי או מחמת כוח עליון, אין אפשרות לערוך או להשלים את ביצוע הבחירות ביום הבחירות – מוסמכת ועדת הבחירות להחליט על ביטול הבחירות וזאת ברוב שלא יפחת מ – 2/3 ממספר המצביעים באותה ישיבה.
      9. החליטה ועדת הבחירות, כאמור בס"ק ט' דלעיל, יתכנס בית נבחרי ההסתדרות בהקדם האפשרי, בתום האירועים הבלתי צפויים שגרמו לדחיית הבחירות ויחליט על מועד חדש לבחירות שייקבע בהקדם האפשרי ולא יאוחר מששה חודשים.

**פרק ד'**

**מספר הצירים**

* 1. מספר הצירים למוסדות הנבחרים לפי חוקה זו נקבע, לא יאוחר ממועד בחירת ועדת הבחירות, על ידי המוסדות המוסמכים לכך כדלקמן:
  2. לוועידת ההסתדרות – כאמור בחוקת ההסתדרות.
  3. לוועידת נעמת ולמועצות נעמת במרחבים – כפי שנקבע על ידי מרכז נעמת.
  4. למועצות המרחבים – כפי שנקבע בתקנון המרחבים ואושר על ידי בית נבחרי ההסתדרות.

**פרק ה'**

**ועדת הבחירות**

1. א. לביצוע הבחירות למוסדות הנבחרים תיבחר ועדת הבחירות למוסדות הנבחרים אשר תיקרא להלן: ועדת הבחירות.

1. ועדת הבחירות תיבחר על ידי בית נבחרי ההסתדרות לא יאוחר מ-20 יום לפני היום הקובע.
2. יו"ר ועדת הבחירות ייבחר ע"י בינ"ה לא יאוחר מהיום בו נבחרה ועדת   
   הבחירות המרכזית. יו"ר ועדת הבחירות ינהל את ישיבות ועדת הבחירות אך לא תהיה לו זכות הצבעה.
3. ועדת הבחירות היוצאת תכהן עד למינוי ועדת הבחירות החדשה.
4. ועדת הבחירות תהיה רשאית להגדיר ממונים מרחביים מטעמה על קיום הבחירות.

2. מספר חברי ועדת הבחירות לא יפחת מ–19 חברים ולא יעלה על 25 חברים, כאשר הרכב ועדת הבחירות ישקף במידת האפשר את הכוח היחסי של כל סיעה וסיעה בבית נבחרי ההסתדרות היוצא, ובכפוף לאמור בסעיף 3 להלן.

3. א. הודיעה סיעה המיוצגת בבית נבחרי ההסתדרות היוצא, והזכאית לנציגות בוועדת הבחירות, שאין בכוונתה להשתתף בבחירות, יחולק מקומה בוועדת הבחירות, בין יתר הסיעות, על פי יחסי הכוחות ביניהן.

* 1. סיעה שמשקלה היחסי אינו מזכה אותה בזכות הצבעה בוועדת הבחירות, משתתפת בה בזכות דעה מייעצת בלבד. רשימה חדשה שהגישה במועד את הודעתה על כוונה להתמודד בבחירות ועמדה במלוא התנאים הקבועים בסימן ב' של פרק ט' להלן תהיה זכאית לנציג בזכות דעה מייעצת בלבד.
  2. לעניין הרכבה הסיעתי של ועדת הבחירות, לא יובא בחשבון כל שינוי בהרכבו הסיעתי של בית נבחרי ההסתדרות היוצא שחל לאחר היום בו נבחרה ועדת הבחירות.

4. א. ועדת הבחירות רשאית לבחור מתוכה מזכירות פעילה או ועדות משנה, אשר יורכבו לפי יחסי הכוחות בוועדת הבחירות.

1. סיעה שאיננה מיוצגת במזכירות או בוועדת משנה או רשימה חדשה, רשאית להשתתף במזכירות או בוועדת המשנה בזכות דעה מייעצת.
2. החליטה ועדת הבחירות לבחור מזכירות פעילה או ועדות משנה כאמור בס"ק א' – תתקבלנה החלטות המזכירות או ועדות משנה ברוב דעות של החברים. לכל סיעה הזכות לערער בפני ועדת הבחירות על החלטת המזכירות הפעילה.

5. א. לא יכהן אדם כחבר/ת ועדת בחירות אלא אם הוא/היא חבר/ת הסתדרות הזכאי/ת לבחור ולהיבחר.

1. לא יכהן עובד של ועדת הבחירות כחבר הוועדה.

**פרק ו'**

**אזורי בחירה, הודעות לבוחר ותחנות קלפי**

* + 1. בעל זכות בחירה, לאחר שזיהה עצמו לפי האמור בפרק ח' להלן, יהיה זכאי להצביע בתחנת קלפי שיבחר מקרב האפשרויות המפורטות כדלקמן:

1. קלפי המגורים אליה בעל זכות הבחירה משוייך לפי סעיף 2 להלן;
2. כל קלפי מגורים אחרת;
3. קלפי במקום עבודתו של בעל זכות הבחירה, ככל שהוצבה כזו, לפי סעיף 3 להלן;
4. קלפי במקום עבודה אחר ככל שהיא נגישה לציבור הרחב;
5. קלפי ניידת לפי סעיף 4 להלן.
   * 1. (א) ועדת הבחירות תאשר את אזורי הקלפי וכן את קלפיות המגורים שיוצבו בכל אזורי הקלפי ברחבי הארץ, ואת מיקומן, כך שכל בעל זכות בחירה ישוייך לקלפי המגורים הסמוכה למקום מגוריו.

(ב) רשימת בעלי זכות הבחירה המשויכת לתחנת קלפי מגורים אחת, לא תכלול יותר מ-1200 בעלי זכות בחירה, ואולם במרחבים שבהם, על סמך נתונים ממערכות בחירות קודמות, עיקר ההצבעה מתבצע בקלפיות המגורים - רשימת בעלי זכות הבחירה המשויכת לתחנת קלפי לא תעלה על 900 בעלי זכות בחירה.

(ג) נקבעו באזור בחירות יותר מקלפי מגורים אחת, אין חובה להפעילן בבניין אחד.

(ד) קלפיות המגורים יפעלו ברצף בשעה 08:00 בבוקר ועד השעה 22:00 בערב, ואולם ועדת הבחירות רשאית לקבוע כי קלפיות מגורים ביישובים קטנים יפעלו החל משעה 08:00 ועד השעה 20:00 בערב.

* + 1. ועדת הבחירות תאשר את רשימת תחנות הקלפי שיוצבו במקומות העבודה ברחבי הארץ, וזאת על מנת לאפשר לבעלי זכות בחירה במקומות העבודה הללו להצביע במקומות עבודתם בתחנות קלפי שתיפתחנה שם. ועדת הבחירות תקבע את שעות עבודתן של תחנות הקלפי במקומות העבודה, תוך התחשבות בשעות העבודה המקובלות באותם מקומות עבודה, אך בכל אופן הקלפיות לא יחלו לפעול לפני השעה 05:00 בבוקר ולא ימשיכו לפעול אחרי השעה 22:00 ביום הבחירות. ועדת הבחירות תשאף להצבת קלפי במקום עבודה בכל מקום המונה למעלה מ-100 בעלי זכות בחירה ואשר התאפשר לוועדת הבחירות להציבו.
    2. ועדת הבחירות רשאית להחליט על תחנות קלפי ניידות, מספרן, מיקומיהן ושעות פעולתן בכל מיקום ומיקום, אשר ייועדו לעובדים במקומות עבודה בהם המעסיק לא אישר הצבת קלפי בתוך מקום העבודה או במקומות עבודה בעלי פרישה גיאוגרפית רחבה במיוחד, ובלבד שמקומות עבודה אלה כוללים לפחות 50 בעלי זכות בחירה. ועדת הבחירות תנהיג בקלפיות הניידות סידורי בטיחות שימנעו הצבעה באותן קלפיות בעת המעבר בין תחנות הקלפי.
    3. ועדת הבחירות תפרסם את רשימת תחנות הקלפי, כתובותיהן ושעות פעילותן לא יאוחר מ-61 יום לפני יום הבחירות.
    4. ועדת הבחירות תשלח לכל בעל זכות בחירה, לא יאוחר מ-41 יום לפני יום הבחירות, הודעה לבוחר בה יצויינו קלפי המגורים לה הוא משוייך וכתובתה. כמו כן תצוין בהודעה לבוחר זכותו של הבוחר להצביע בקלפיות אחרות כאמור בסעיף 1 לעיל, וכן תצוין כתובת אתר האינטרנט בו תפורט רשימת הקלפיות המלאה, מיקומן ושעות פעילותן.

איחור במסירת ההודעה לבעל זכות בחירה על כתובת הקלפי או שינוי כתובת הקלפי או טענה שההודעה לא הגיעה לידיו, לא ישמש עילה לפסילת הבחירות.

* + 1. בעל זכות בחירה רשאי להצביע אך ורק פעם אחת ורק בתחנת קלפי אחת.

**פרק ז'**

**פנקס הבוחרים וסדרי הערעורים**

1. א. ועדת הבחירות מכינה את פנקס הבוחרים למוסדות הנבחרים. המינהל למערכות מידע ומחשוב בהסתדרות יסייע לוועדת הבחירות במתן כל הנתונים המחוייבים להופיע בספר הבוחרים על פי חוקת הבחירות.

1. שמות בעלי זכות הבחירה יתפרסמו בפנקס הבוחרים לפי מרחבים ואזורי בחירה לפי אלפבית פנימי.
2. פנקס הבוחרים יכלול את הנתונים הבאים: שם המשפחה, שם פרטי, המין, המען, מספר תעודת זהות. לאחר פרסום רשימת הקלפיות פנקס הבוחרים יכלול גם את מספר אזור הקלפי אליו משוייך המצביע.
3. פנקס הבוחרים מתפרסם בהתאם למרחבים, אזורי בחירה ואזורי קלפי לפי לוח המועדים של חוקה זו.
4. ועדת הבחירות מפרסמת את פנקס הבוחרים למוסדות הנבחרים לא יאוחר מ-174 יום לפני הבחירות.
5. כל סיעה המיוצגת בוועדת הבחירות, לרבות סיעה בזכות דעה מייעצת בלבד, וכל רשימת מועמדים שאושרה על ידי ועדת הבחירות, זכאית לקבל מוועדת הבחירות עותק אחד מפנקס הבוחרים, לא יאוחר מהיום ה-174 לפני יום הבחירות, ולאחר שתחתום על כתב סודיות והתחייבות בנוסח שיוכן ע"י היועץ המשפטי להסתדרות.

2. א. עד 152 ימים לפני יום הבחירות, ועדת הבחירות תקבל עררים על אי הכללה בפנקס הבוחרים, בימים ובשעות שיתפרסמו ברבים על ידה. ועדת הבחירות תאפשר הגשת עררים באופן נגיש, בין אם במרחבים ובין אם באמצעות הגשה מרחוק של כתב הערעור חתום בפקסימיליה או בדואר אלקטרוני.

1. כל חבר רשאי לערור על אי הכללת שמו בפנקס הבוחרים או על אי זכאותו להיבחר. ערר כאמור יוגש לוועדת הבחירות על טופס ערר בנוסח כפי שיקבע על ידה בחתימתו של העורר שיכול שיוגש בהגשה מרחוק.
2. כל חבר בוועדת הבחירות רשאי להגיש ערר על אי הכללת שם או שמות של חברים בעלי זכות בחירה בפנקס הבוחרים או על אי זכאות של חבר להיבחר. ערר כאמור יוגש עד 152 ימים לפני יום הבחירות.

ערר כאמור יוגש למשרדי וועדת הבחירות על טופס ערר בנוסח כפי שיקבע על ידה ובחתימתו של מגיש הערר ויכול שיוגש בהגשה מרחוק.

3. עררים על מתן זכות בחירה או זכות להיבחר שלא כדין יוגשו לוועדת הבחירות אך ורק על ידי חברים בוועדת הבחירות וזאת בטופס שיקבע על ידה ובחתימתו של מגיש הערר. מגיש הערר לא ישתתף בהצבעה.

4. ועדת הבחירות תודיע את החלטתה בעניין ערר כאמור בסעיף 2 או בסעיף 3 לעיל, לא יאוחר מ-145 יום לפני הבחירות.

4א. ערעורים על החלטות ועדת הבחירות בעניין הזכות לבחור או הזכות להיבחר יידונו בפני רשות השיפוט של ההסתדרות כמפורט בפרק י"ט של חוקה זו. ערעורים כנ"ל יוגשו לא יאוחר מ-140 יום לפני יום הבחירות. רשות השיפוט תיתן את החלטתה הסופית בערעורים לא יאוחר מן היום ה-110 לפני הבחירות.

5. ועדת הבחירות תפרסם רשימות מעודכנות של בעלי זכות בחירה הכוללות שמות החברים כלהלן:

1. שמות החברים שעמדו בתנאים הקבועים בפרק ב' לחוקה זו.
2. שמות החברים שהושמטו בטעות מרשימת בעלי זכות הבחירה.
3. שמות החברים שערעוריהם נתקבלו על אי הכללת שמם ברשימת בעלי זכות הבחירה.
   1. הרשימה המעודכנת האחרונה תתפרסם לא יאוחר מ–95 יום לפני יום הבחירות, והיא תסגור את פנקס בעלי זכות הבחירה.

א. ועדת הבחירות לא תשמע עררים על הכללה או אי-הכללה בפנקס הבוחרים אשר הוגשו לאחר המועד הקבוע בסעיף 2(א) או בסעיף 3 לעיל.

1. לא יוגשו ערעורים על הכללה או אי-הכללה בפנקס הבוחרים אשר הוגשו לאחר המועד הקבוע בסעיף 2(א) או בסעיף 3 לעיל.

7

1. לא יוגשו לרשות השיפוט תביעות שעניינן ערעורים על אי-הכללה בפנקס הבוחרים מבלי שהוגש לפני לכן ערר לוועדת הבחירות לפי סעיף 2 לעיל.
   1. חבר שהודיע בכתב על הפסקת חברותו בהסתדרות לאחר פירסום ספר הבוחרים יימחק מספר הבוחרים. כמו כן יימחק בכל עת לאחר פרסום ספר הבוחרים חבר שהצטרף לארגון עובדים מתחרה בניגוד להוראות חוקת ההסתדרות, ובלבד שדבר ההצטרפות נתמך בראיות מתאימות ושניתנה לחבר זכות טיעון, בעל פה או בכתב. חבר שנמחק מספר הבוחרים רשאי לערער לרשות השיפוט תוך 3 ימי עבודה מיום קבלת ההחלטה.
   2. זכות הבחירה שמורה רק לחברים ששמותיהם כלולים בפנקס הבוחרים.
   3. נדחו הבחירות –נשאר פנקס הבוחרים בתוקפו.

**פרק ח'**

**זיהוי הבוחר**

* 1. כתנאי להצביע, יידרש בעל זכות בחירה להציג בפני חברי ועדת הקלפי תעודת זהות או תעודה מזהה (להלן: "התעודה") שהנפיקה רשות מרשויות המדינה הנושאת תמונה ובה רישום מספר תעודת הזהות (תעודת זהות, דרכון, רישיון נהיגה, תעודת חבר כנסת, תעודת חייל או קצין) תעודת עובד כאשר על התעודה מוטבעת תמונת העובד ומספר תעודת זהות, ואלו בלבד.
  2. התעוררו ספקות בקלפי מגורים בקשר לזהותו של בוחר- תביא ועדת הקלפי את עניינו של הבוחר להכרעת וועדת הבחירות המרכזית או מי שקבעה לשם כך ותפעל בהתאם להנחיותיהם שיינתנו לאלתר.

**פרק ט'**

**רשימת מועמדים**

סימן א': הזכאות להגיש רשימת מועמדים

(א) סיעה המיוצגת בוועידת ההסתדרות זכאית להגיש רשימות מועמדים   
 לוועידת ההסתדרות ולמועצות המרחבים בחתימת באי-כוחה.

(ב) סיעה המיוצגת בוועידת נעמת ובמועצת נעמת במרחב זכאית להגיש רשימות   
מועמדות לוועידת נעמת ולמועצת נעמת במרחבים בחתימת באי-כוחה.

(ג) רשימה חדשה המתמודדת בבחירות למוסדות ההסתדרות זכאית להגיש רשימות מועמדים לוועידת ההסתדרות ולמועצת המרחב בהתאם להוראות סימן ב' להלן.



(א) למועצת המרחב/נעמת במרחב רשאיות להתמודד רק סיעות ורשימות חדשות   
 המתמודדות לוועידת ההסתדרות/נעמת.

(ב) סיעה או רשימת מועמדים אשר התמודדה בבחירות לוועידת ההסתדרות/נעמת ולא   
 עברה את אחוז החסימה, הרשימה שהגישה למועצת המרחב/נעמת לא תשתתף   
 בחלוקת המנדטים למועצת המרחב/נעמת אף אם היא זכאית להשתתף בחלוקת   
 המנדטים למועצת המרחב על פי פרק י"ז לחוקה זו.

1. סיעה המתעתדת להגיש רשימות מועמדים לבחירות תודיע על כך, בישיבת בית נבחרי ההסתדרות שתכונס לשם כך ביום ה-175 לפני יום הבחירות. לא יאוחר מ- 48 שעות   
   לאחר תום הישיבה, תעביר מזכירות בית נבחרי ההסתדרות לוועדת הבחירות   
   הודעה בה יכללו כל הסיעות שהודיעו על כוונתן להגיש רשימת מועמדים לבחירות.
2. סיעות קיימות ו/או רשימות חדשות, הרשאיות להגיש רשימות מועמדים מטעמן לוועידת ההסתדרות ולמועצת המרחב ולוועידת נעמת ולמועצת נעמת במרחב כאמור בסעיפים 1-2 לעיל, ואשר הודיעו על כוונתן להתמודד בבחירות כאמור בסעיפים 3 לעיל ו-5 להלן, רשאיות להגיש רשימת מועמדים משותפת (להלן בפרק זה: **רשימת אם**).

סימן ב': הוראות מיוחדות לרשימות חדשות

א. רשימה חדשה המתעתדת להגיש רשימות מועמדים לבחירות, חייבת להודיע בדבר   
כוונתה זו, בכתב, לוועדת הבחירות בטופס שיסופק על ידה, עד ליום ה-175 לפני יום הבחירות. הודעה כאמור תכלול את השם תחתיו הרשימה מתכוונת   
לרוץ.

ב. בעת הגשת הודעה כאמור בס"ק (א), מחויבת הרשימה להפקיד סך של 100,000 ₪ במזומן או בערבות בנקאית שתעמוד בתוקף במשך 30 ימים לאחר המועד האחרון לפרסום תוצאות הבחירות.

ג. במידה והרשימה לא תגיש רשימת מועמדים עד למועד הנדרש בחוקה זו, הסך הנ"ל   
לא יוחזר או הערבות תחולט, לפי העניין.

למען הסר ספק, שמה של הרשימה שתוגש כאמור יהיה זהה לחלוטין לשם המופיע   
בהודעתה על כוונתה להתמודד (אלא אם ועדת הבחירות לא תאשר את השם המקורי), שאם לא כן יחולטו כספי הערבות.

ד. לא הוגשה הודעה כאמור בס"ק (א), לא תהא הרשימה החדשה זכאית להגיש רשימות מועמדים, כאמור בחוקה זו.

ה. הגישה רשימה חדשה יחד עם סיעות קיימות רשימת אם – לא יושב לה הסך של 100,000 ₪ במזומן או הערבות הבנקאית אם רשימת האם לא עברה את אחוז החסימה.

ו. בעת הגשת הודעה כאמור, מחוייבת הרשימה למסור הצהרה חתומה בידי בא כוחה, לפיה הרשימה החדשה פועלת בהתאם להנחיות להתנהלות כספית של הסיעות, הקבועות בפרק י"ז לחוקת ההסתדרות, בשינויים המחוייבים, ובהתאם להוראות פרק י' לחוקת הבחירות בדבר מימון פעילותן של רשימות חדשות. עוד מחוייבת הרשימה למסור אסמכתא על רישום עמותה או רישום במרשם הישויות ללא מרשם בחוק והחלטה על מורשי חתימה.

1. רשימה חדשה תודיע בכתב, בד בבד עם הודעתה על כוונתה להתמודד בבחירות כאמור בסעיף 5 לעיל, את שמות באי כוחה ואת פרטי ההתקשרות עמם.
2. א. נוסף על האמור לעיל, רשימה חדשה זכאית להגיש רשימת מועמדים לוועידת ההסתדרות בהתקיים התנאים הבאים:
3. רשימת מועמדים לבחירות לוועידת ההסתדרות תוגש בחתימתם של 5,000 תומכים בעלי זכות בחירה ולוועידת נעמת בחתימתן של 2,500 בעלות זכות בחירה כתמיכה ברשימה (להלן: "**רשימות תמיכה**").
4. נוסף על האמור לעיל, רשימת מועמדים לבחירות לוועידת ההסתדרות הפקידה סך של 100,000 ₪ במזומן או בערבות בנקאית, שלא יוחזרו אם לא עברה את אחוז החסימה או ביתר המקרים המפורטים בסעיף 5 לעיל.

א1. נוסף על האמור לעיל, רשימה חדשה המבקשת להגיש רשימות מועמדים למועצות המרחבים ולמועצות נעמת במרחבים, לכל מועצה ומועצה בנפרד, כולן או מקצתן, נדרשת לצרף להן חתימות תמיכה שמספרן יהיה, לגבי כל מרחב ומרחב, 75% מהמודד בכוח הדרוש לבחירת ציר אחד ולא פחות מ- 500 חתימות כתמיכה ברשימה. רשימת מספר החתימות הדרושות ביחס לכל מרחב ומרחב תפורסם ביום פרסום ספר הבוחרים.

ב. רק חתימתו כאמור לעיל של בעל זכות בחירה באותו המרחב אליו מוגשת רשימת   
המועמדים, תילקח בחשבון. לצד חתימתו של בעל זכות בחירה יופיעו שמו ומספר   
תעודת הזהות שלו.

ג. רשימות התמיכה כאמור בסעיף קטן (א) לעיל ייתמכו בתצהירים של ראש הרשימה או בא כוחה / של כל אחד מן הגורמים שערכו אותן, לפיהן התומכים חתמו בעצמם ובפניהם על רשימות התמיכה. רשימות התמיכה, בצירוף התצהירים, תוגשנה לוועדת הבחירות בעותק המקורי.

ד. מבלי לפגוע באמור בסעיפים קטנים (א)(1), (א)(3) ו- (ב) לעיל, "רשימות התמיכה" יילקחו בחשבון, הן לצורך הגשת רשימת מועמדים לוועידת ההסתדרות/נעמת, הן לצורך הגשת מועמדות לתפקיד יושב ראש ההסתדרות, והן לצורך הגשת רשימת   
מועמדים למועצת המרחב/נעמת במרחב.

ה. הגישה רשימה חדשה יחד עם סיעות קיימות רשימת אם – אין בכך כדי לפטור אותה מן הדרישה להגיש חתימות תמיכה כאמור בסעיף זה. לא הגישה רשימה חדשה חתימות תמיכה כנדרש – יראו אותה כמי שלא הגישה רשימת מועמדים מטעמה, והמועמדים מטעמה ברשימת האם יוסרו.

ו. הודיע בכתב מי שחתום על "רשימת תמיכה" לוועדת הבחירות כי החתימה אינה שלו תיגרע חתימתו מרשימת התמיכה. נגרע שמו של בעל זכות בחירה כאמור יחולו האמור בסעיף 10(ג)(2) להלן.

ז. חתם בעל זכות בחירה על שתי רשימות תמיכה או יותר, פסולה חתימתו בכולן. ואולם, לא תיפסל חתימה אלא לאחר שוועדת הבחירות תפנה לבעל זכות בחירה שחתם על שתי רשימות מועמדים או יותר, ותיתן לו הזדמנות להודיע לה בכתב, מאיזו חתימה הוא חוזר בו, וזאת תוך 24 שעות מפנייתה אליו. לא השיב בעל זכות הבחירה לפנייה כאמור, תיפסל חתימתו בכולן.

ח. חתימתו של בעל זכות בחירה בתמיכה לרשימה לוועידת ההסתדרות ו/או לועידת נעמת ו/או למועצת המרחב ו/או למועצת נעמת במרחב לא תיחשב כחתימה כפולה ובתנאי שמדובר ברשימה בעלת שם זהה.

1. ועדת הבחירות תהיה מוסמכת לבחון את "רשימות התמיכה", או למנות גורמים מטעמה שיעשו כן, ולבדוק את עמידתן בדרישת חוקת הבחירות. בכלל כך ועדת הבחירות תהיה רשאית, על פי החלטתה, לבחון את האותנטיות של החתימות ב"רשימות התמיכה" בדרכים שתקבע לשם כך, ולפסול חתימות אשר נמצאו כלא-אותנטיות.
2. מגישי רשימת מועמדים רשאים להוסיף לרשימות התמיכה חתימות בעלי זכות בחירה   
   במקום חתימות שנפסלו או בוטלו ע"י ועדת הבחירות כאמור בסעיף 7 לעיל, לא   
   יאוחר מ – 79 ימים לפני יום הבחירות.
3. נפסלו או נגרעו חתימות ב"רשימות התמיכה" כאמור בסעיף 7 לעיל, לא יהיה בכך כדי לפסול את רשימות התמיכה כולן. ואולם ככל שלאחר גריעת ופסילת החתימות בהתאם לסעיף זה פחת מספרן ברשימות התמיכה מן הנדרש בסעיף 7(א) לעיל – יראו בסיעה ו/או ברשימה החדשה כמי שלא הגישה "רשימות תמיכה".

סימן ג': הגשת רשימות המועמדים, השלמתן אישורן ופירסומן

1. סיעות ורשימות חדשות, הרוצות להתמודד למועצת המרחב/נעמת במרחב חייבות להגיש רשימת מועמדים המתגוררים בתחום המרחב בו הם מתמודדים, במועד שנקבע על ידי ועדת הבחירות להגשת רשימת מועמדים בהתאם להוראות סימן זה.
2. רשימות מועמדים לכלל המוסדות הנבחרים (למעט יו"ר ההסתדרות) יוגשו לוועדת הבחירות בשני עותקים ובאמצעי קובץ דיגיטלי.

(1) ועדת הבחירות מקבלת רשימות מועמדים כדלקמן:

ליו"ר ההסתדרות, לוועידת ההסתדרות, ועידת נעמת, מועצות המרחבים ומועצות נעמת – ביום ה-90 לפני יום הבחירות, בימים ובשעות שיפורסמו לידיעת הציבור.

* + 1. לא יאוחר מ-10 ימים לאחר הגשת רשימת מועמדים, מודיעה ועדת הבחירות בכתב לב"כ הרשימה על אישורה או הזכות להשלמתה, או על   
       פסילתה של רשימה, בהתאם להוראות פרק זה.
    2. ועדת הבחירות לא תאשר רשימת מועמדים לוועידת ההסתדרות שאין   
       בה ייצוג של לפחות 33% מבני כל אחד משני המינים

1. ד. למען הסר ספק, יובהר כי המועד להגשת רשימת אם הוא המועד להגשת רשימות מועמדים כאמור בסעיף ג(1) לעיל. הגישו סיעות ו/או רשימות חדשות רשימת אם, הן יציינו את ההשתייכות הסיעתית של כל אחד מהמועמדים. עם זאת יובהר כי המועד להגשת ההסכם הקואליציוני בין הסיעות ו/או הרשימות המגישות רשימת אם יהיה כאמור בפרק י"א להלן. סיעות ו/או רשימות חדשות לא תהיינה רשאיות להגיש רשימת אם במועד מאוחר יותר.

ד1. רשימות המועמדים שהוגשו לוועדת הבחירות יועברו מיד בסמוך למועד להגשתן לחברי ועדת הבחירות ולבאי כוח כלל הרשימות שהגישו רשימות מטעמם.

1. ועדת הבחירות תפרסם את רשימות המועמדים הסופיות למוסדות הנבחרים לא יאוחר מ-75 יום לפני יום הבחירות.
2. ועדת הבחירות תפרסם את שמות המועמדים הסופיים לתפקיד יושב ראש   
   ההסתדרות לא יאוחר מ-75 יום לפני יום הבחירות. הוגשה מועמדות כשרה אחת לתפקיד יו"ר ההסתדרות יפעלו עפ"י סעיף 6 בפרק י"ד בחוקה זו.
3. מגישי רשימות חדשות המתמודדות למוסדות הנבחרים חייבים לחתום על הצהרה לפיה הם מכירים באושיות ההסתדרות ועקרונותיה, כפי שהם מוצאים את ביטויים ב"חוקת ההסתדרות" וכי הם מקבלים על עצמם את משמעות הפעולה המתחייבת מכך.
4. ועדת הבחירות המרכזית מוסמכת לא לאשר רשימה המטיפה והדוגלת באפליה על רקע לאומני-גזעני ורשימה חד לאומית על פי מצעה, ובלבד שההחלטה התקבלה ברוב של 2/3 מחברי ועדת הבחירות שהשתתפו בהצבעה.
5. ועדת הבחירות המרכזית תסיר את מועמדותו של חבר מרשימת מועמדים, אף אם הוא זכאי להיכלל בספר הבוחרים לפי הוראות פרק ב', אם היא מצאה שפעל לשם העברת עובדים משורות ההסתדרות לשורות ארגון עובדים אחר במהלך תקופת הכהונה שקדמה לבחירות במסגרתן מוגשת המועמדות. ועדת הבחירות לא תקבל החלטה כאמור אלא לאחר שיתאפשר לחבר להשמיע את טיעוניו בנושא.
6. בקשה לפסילת רשימה או לפסילת מועמד כאמור לעיל תוגש אך ורק על ידי ב"כ סיעה או רשימה חדשה, על ידי חבר מחברי ועדת הבחירות או על ידי היועץ המשפטי להסתדרות. בקשה כאמור תוגש בכתב לוועדת הבחירות לא יאוחר מ-24 שעות לפני מועד ישיבת ועדת הבחירות.
7. מגישי הרשימה רשאים להכניס שינויים ברשימת המועמדים שהוגשה לוועדת הבחירות לא יאוחר מ-79 יום לפני יום הבחירות, בכפוף להסכמה בכתב של המועמד שנפגע מהתיקון.

סימן ד': כינוי ואות של רשימת המועמדים

א. רשימת מועמדים תישא כינוי עם אות או אותיות שונות של האלף-בית   
העברי, להבדילה מרשימות מועמדים אחרות. רשימת מועמדים תהיה רשאית להשתמש גם בכינוי עם אות או אותיות בשפה הערבית, המקבילות לאלה שישמשו אותה בשפה העברית. בנוסף, רשימה רשאית להגיש תמונה של מועמד שתופיע על מסך ההצבעה בקלפי.

1. סיעה מסיעות הוועידה היוצאת של ההסתדרות או נעמת (להלן: "הוועידה היוצאת") – זכות עדיפות לה לסמן את רשימתה בכינוי, באות או באותיות כולן או מקצתן, שבהן הייתה מסומנת רשימת המועמדים שלה בבחירות לוועידה היוצאת.
2. שתי סיעות או יותר של הוועידה היוצאת, בין שהתאחדו לסיעה אחת ובין אם לאו, המגישות רשימת מועמדים אחת, זכות עדיפות להן לסמן את רשימתן בכינויים או באותיות כולן או מקצתן שבהן היו מסומנות רשימות המועמדים שלהן בבחירות לוועידה היוצאת.
3. לא תישא רשימת המועמדים את הכינוי, האות או האותיות כולן או מקצתן שבהן הייתה מסומנת רשימת מועמדים של סיעה מסיעות הוועידה היוצאת, אלא בהסכמתו בכתב של בא-כוח הסיעה המאוחדת.
4. בלי לפגוע בהוראות הסעיפים קטנים (א)-(ד) דלעיל, מי שהקדים להגיש את רשימתו זכותו לבחור כינוי, אות ו/או אותיות – קודמת.
5. כינוי אות או אותיות של רשימות המועמדים לוועידת ההסתדרות, לוועידת נעמת, למועצות המרחבים ולמועצות נעמת במרחבים, לרבות כינוי אות או אותיות בשפה הערבית ככל שרשימת מועמדים ביקשה כן, טעונים אישור של ועדת הבחירות.
6. ועדת הבחירות, תאשר כינוי, או אות או אותיות לרשימת מועמדים שמגישיה לא הודיעו על כינוי, אות או אותיות, או שהצעתם של מגישי הרשימה לא נתקבלה על ידי ועדת הבחירות.
7. רשימת מועמדים לא תישא כינוי או אות או אותיות, העלולים להטעות.
8. רשימות מועמדים יוגשו על טפסים במתכונת עליה תורה ועדת הבחירות בשני עותקים מודפסים ובאמצעות קובץ דיגיטלי במתכונת ובדגם אותם תקבע ועדת הבחירות.
9. סיעות בהסתדרות ורשימות חדשות המשתתפות בבחירות הארציות חייבות להופיע באותו כינוי ובאותן אותיות גם בבחירות למרחבים ולמועצות נעמת במרחבים.
10. על החלטות של ועדת הבחירות שלא לאשר לרשימת מועמדים את הכינוי, האות או   
    האותיות של הרשימה או לפסול רשימת מועמדים או לפסול מועמד לתפקיד יושב ראש   
    ההסתדרות או לפסול מועמד ברשימת מועמדים מטעמים המפורטים בחוקה זו, ניתן לערער תוך 3 ימי עבודה מיום ההחלטה בפני רשות השיפוט.

סימן ה': הסכמה להיכלל ברשימת מועמדים

1. הסכמת המועמדים להופיע ברשימת המועמדים תינתן על ידם כלהלן:
2. בסיעות המיוצגות בבית נבחרי ההסתדרות היוצא העומד לבחירה הופעתו של מועמד ברשימת המועמדים מטעמה מהווה הסכמה להיכלל בה, אלא אם הודיע המועמד בכתב לוועדת הבחירות על אי רצונו להיכלל בה. נגרע שמו של מועמד כאמור – הסיעה תהיה רשאית לתקן את רשימתה כאמור בסעיף 10(ג)(2) לעיל.

ב. מועמד המופיע בשתי רשימות מועמדים או יותר תיפסל מועמדותו בכולן,   
 בכפוף לאמור להלן.

ג. על אף האמור לעיל, ועדת הבחירות תפנה לבאי כוח רשימות המועמדים ששמו של המועמד מופיע ברשימותיהן, ותאפשר להן ליצור קשר עם המועמד ולהגיש לוועדת הבחירות הודעה בכתב מן המועמד אשר תציין את שם הרשימה במסגרתה הוא מבקש להתמודד, וזאת תוך 48 שעות מפנייתה לבאי כוח הרשימות. ככל שלא התקבלה הודעה בכתב כאמור תיפסל המועמדות בכלל הרשימות.

ד. הופעתו של מועמד ברשימה לוועידת ההסתדרות ולמועצת המרחב לא תיחשב   
מועמדות כפולה ובתנאי שמדובר ברשימה בעלת שם זהה. הופעתו של מועמד לתפקיד יו"ר ההסתדרות ברשימת מועמדים לוועידת ההסתדרות שהוגשה מטעם הרשימה שהגישה את מועמדותו לא תיחשב מועמדות כפולה.

ה. הופעתה של מועמדת ברשימה לוועידת ההסתדרות ולוועידת נעמת לא תיחשב   
 כמועמדות כפולה ובתנאי שמדובר ברשימה בעלת שם זהה.

16.

1. רשימות חדשות חייבות להגיש כתבי הסכמה חתומים ע"י המועמדים. נבצר ממועמד למסור כתב הסכמה בכתב, רשאית ועדת הבחירות לאפשר הגשת כתב הסכמה בדרך אחרת שתבטיח את אותנטיות ההסכמה.
2. מועמד אשר חתם על הסכמתו להופיע בשתי רשימות מועמדים, חתימתו פסולה בשתיהן, בכפוף לאמור להלן. לצורך האמור לעיל דין דוא"ל מאותו מועמד כדין חתימה.
3. על אף האמור לעיל, ועדת הבחירות תפנה לבאי כוח רשימות המועמדים שהמועמד חתם על הסכמתו להופיע ברשימותיהן, ותאפשר להן ליצור קשר עם המועמד ולהגיש לוועדת הבחירות הודעה בכתב מן המועמד אשר תציין את שם הרשימה במסגרתה הוא מבקש להתמודד, וזאת תוך 48 שעות מפנייתה לבאי כוח הרשימות. ככל שלא התקבלה הודעה בכתב כאמור תיפסל המועמדות בכלל הרשימות.
4. חתימת מועמד על הסכמתו להופיע ברשימה לוועידת ההסתדרות ולמועצת המרחב לא תיחשב כחתימה כפולה ובתנאי שמדובר ברשימה בעלת שם זהה.
5. חתימת מועמדת על הסכמתה להופיע ברשימה לוועידת ההסתדרות ולוועידת נעמת לא תיחשב כחתימה כפולה ובתנאי שמדובר ברשימה בעלת שם זהה.
6. מספר המועמדים ברשימות המוגשות בבחירות לוועידות ארציות לא יעלה על המספר הכללי של הצירים העומד לבחירה. מספר המועמדים ברשימה בבחירות למועצות המרחבים ולמועצות סניפי נעמת במרחבים רשאי להיות עד למאה אחוז מעל למספר הצירים העומד לבחירה.

**פרק י'**

**מימון פעילותן של סיעות ורשימות חדשות**

* 1. סיעה קיימת תממן את פעילותה אך ורק באמצעות כספי מימון השוטפים המגיעים מן ההסתדרות, בהתאם להוראות התנאים וההגבלות הקבועים בפרק יז' לחוקת ההסתדרות.
  2. רשימה חדשה לא תקבל מן ההסתדרות מימון לפעילותה.
  3. רשימה חדשה תהיה רשאית לגבות תרומות לשם מימון פעילותה מצד בעלי זכות בחירה לפי פרק ב' בלבד.
  4. רשימה חדשה לא תהיה זכאית לקבל תרומה בודדת בסך העולה על 40,000 ₪.
  5. רשימה חדשה תערוך דין וחשבון מפורט של התרומות שהיא תקבל לשם השתתפותה בבחירות למוסדות הנבחרים של ההסתדרות. הדין וחשבון יכלול פירוט של שמות התורמים, כתובתם, מספרי הזהות שלהם, סכום התרומה, מועד נתינתה, ואמצעי התשלום, לרבות פרטי חשבון הבנק של התורם. רשימה חדשה תהיה מחוייבת להציג בפני המבקר הפנימי של ההסתדרות בכל עת את הדין וחשבון כאמור.
  6. "תרומה" לעניין האמור לעיל – בכסף, בשווה כסף או בהתחייבות מכל סוג, במישרין או בעקיפין, בארץ או בחוץ לארץ, אך למעט פעילות אישית בהתנדבות, שערכה אינו עולה על 40,000 שקלים חדשים, והיא אינה בגדר עיסוקו של המתנדב.
  7. רשימה חדשה לא תקבל תרומה אנונימית. התרומה תתקבל בהמחאה או בהעברה בנקאית שניתנה מחשבון בנק הרשום על שם התורם. בעת מתן התרומה יחתום התורם על הצהרה ולפיה התרומה ניתנת מכספו, תוך שהוא לא קיבל מאף גורם סכום כספי או טובת הנאה אחרת לצורך התרומה.
  8. רשימה חדשה לא תקבל הלוואה אלא מתאגיד בנקאי. רשימה חדשה לא תקבל ערבות או ערובה לשם קבלת הלוואה מתאגיד בנקאי כאמור אלא ממי שזכאי לתרום כאמור בסעיף 3 לעיל, ובכל אופן הערבות או הערובה לא תעמוד על סכום העולה על סכום התרומה המקסימלי המותר כאמור בסעיף 5 לעיל.
  9. רשימה חדשה אשר נבחרה לוועידת ההסתדרות ונמנעה ממסירת דין וחשבון מפורט למבקר ההסתדרות כאמור בסעיף 6 לעיל – רשאי, המבקר הפנימי של ההסתדרות, להורות על עיכוב כספי המימון להם היא זכאית עד למילוי כל חובותיה.
  10. התברר למבקר ההסתדרות כי רשימה חדשה שנבחרה לוועידת ההסתדרות קיבלה תרומות שלא בהתאם להוראות פרק זה, רשאי הוא להורות לאגף הכספים, בכפוף לזכות טיעון, לנכות מכספי המימון להם היא זכאית את מלוא שווי התרומות שקיבלה שלא כדין או ביתר.

**פרק י"א**

**קשר עודפים והסכמים קואליציוניים**

* 1. שתי רשימות בלבד רשאיות להתקשר ביניהן בהסכם עודפים.
  2. ההודעה על תוכן ההתקשרות תצורף לרשימות שמגישיהן מתקשרים בהסכם העודפים, והיא תפורסם ביחד עם רשימת המועמדים. הודעה על הסכם עודפים תוגש לוועדת הבחירות המרכזית לא יאוחר ממועד הגשת רשימות המועמדים.
  3. התקשרות בהסכם עודפים אינה ניתנת לביטול, או לשינוי או לקביעת תנאים כלשהם.
  4. הסכם התקשרות של סיעות או רשימות מועמדים לוועידת ההסתדרות/נעמת (להלן: "ההסכם הקואליציוני") שנחתם קודם למועד הגשת רשימות המועמדים, מחייבת את הצדדים להסכם הקואליציוני להגישו לוועדת הבחירות לא יאוחר משבעה ימים לאחר המועד הקבוע בחוקת הבחירות להגשת הרשימות כאמור, והיא תדאג לפרסמו ברבים בתוך 48 שעות מקבלתו.

1. הסכם קואליציוני שנעשה לאחר המועד להגשת רשימות המועמדים ועד שבעים ושתיים שעות לפני יום הבחירות יוגש לוועדת הבחירות לא יאוחר מ – 48 שעות לאחר חתימתו, והיא תדאג לפרסמו מיד עם קבלתו.
2. הסכם קואליציוני שנעשה בתוך שבעים ושתיים שעות לפני יום הבחירות יוגש לוועדת הבחירות לאלתר, והיא תדאג לפרסמו מיד עם קבלתו.
   1. הסכם קואליציוני שנעשה לאחר יום הבחירות, מחייב את הצדדים להסכם הקואליציוני להגישו למזכירות בית נבחרי ההסתדרות לא יאוחר משבעה ימים לאחר חתימתו, אשר תדאג לפרסמו ברבים בתוך 48 שעות מקבלתו.
   2. אין באמור לעיל, כדי ליתן הכשר לתוכנם של ההסכמים הקואליציוניים.
   3. לעניין זה, "הסכם קואליציוני": כל הסכם הכולל מצע לפעולה, הצהרת כוונות, הן במישור הפנים הסתדרותי והמקצועי, מינויים, חלוקת סמכויות, התחייבויות הדדיות מכל סוג שהוא וכל הסכמה אחרת שיש לציבור חברי ההסתדרות עניין בה.
   4. בד בבד עם הגשת הסכם קואליציוני כאמור בסעיף 5 לעיל יוגש תצהיר מטעם באי כוח הסיעות או הרשימות החתומות שההסכם כולל את כלל ההסכמות בין הצדדים בדבר מצע לפעולה, הצהרת כוונות במישור הפנים הסתדרותי והמקצועי, מינויים, חלוקת סמכויות, התחייבויות הדדיות מכל סוג שהוא וכל הסכמה אחרת שיש לציבור חברי ההסתדרות עניין, לרבות אופן חישוב נציגי הסיעות בבינ"ה וחלוקת הכספים ביניהן.

**פרק י"ב**

**בחירת יושב ראש ההסתדרות**

* 1. כל אימת שתתקיימנה בחירות לוועידת ההסתדרות תתקיימנה בחירות לבחירת יושב ראש ההסתדרות.
  2. מי שזכאי לבחור בבחירות לוועידת ההסתדרות זכאי לבחור בבחירות ליושב ראש ההסתדרות, ובכפוף לאמור בחוקה זו.
  3. סיעה או רשימה חדשה, בין אם הן מתמודדות במסגרת רשימת אם ובין אם לאו - והן בלבד - רשאיות להציע כמועמד ליושב ראש ההסתדרות את העומד בראשן. הצעת סיעה או הרשימה החדשה כאמור תיחתם על ידי בא-כוח הסיעה או רשימת המועמדים ותימסר לוועדת הבחירות לא יאוחר מן היום ה-90 לפני הבחירות.
  4. לא תוגש מועמדות לתפקיד יושב ראש ההסתדרות על ידי רשימת מועמדים חדשה, אלא אם קיימה את הדרישות שלהלן:

1. הגישה חתימותיהם של 5,000 בעלי זכות בחירה התומכים בהגשת המועמדות לתפקיד יושב ראש ההסתדרות.
2. הפקידה 100,000 ₪, במזומן או בערבות בנקאית כאמור בפרק ט' לחוקה זו.

4א. הוראת סעיף 4(א) יחולו אף על מועמד מטעם סיעה המיוצגת בבינ"ה באמצעות פחות מ-8 חברים אלא אם הצעת המועמדות נחתמה גם על דעת באי כוחן של סיעות נוספות שמתמודדות עם אותה סיעה ב"רשימת אם" אחת ובלבד שמספר הכולל של אותן סיעות עולה על 8 חברים.

* 1. כשיר להיות מועמד לתפקיד יושב ראש ההסתדרות מי שנתקיימו בו כל אלה:

1. הוא כשיר לכהן כנבחר בהסתדרות, בהתאם להוראות חוקת ההסתדרות, וביום הגשת מועמדותו הוא בן 30 ומעלה.
2. לא הורשע בעבירה שיש עמה קלון או הקשורה למילוי תפקידו במהלך תקופה של 5 שנים קודם להגשת מועמדותו.
3. לא ייכלל ברשימת מועמדים לבחירת מועצת מרחב.
   1. לא יאוחר מ – 5 ימים לאחר המועד להגשת מועמדים לתפקיד יו"ר ההסתדרות, מודיעה ועדת הבחירות בכתב לב"כ הרשימה ולמועמד לתפקיד יו"ר ההסתדרות על אישור מועמדותו, או הזכות לתקן פגמים שנפלו בהגשת המועמדות לתפקיד יו"ר ההסתדרות בתוך 5 ימים ממועד החלטתה, או על פסילתו של המועמד, בהתאם להוראות פרק זה. ניתנה לרשימה הזכות לתקן פגמים שנפלו בהגשת המועמדות – יעמדו לרשות הרשימה 5 ימים ממועד קבלת ההודעה לתיקון הפגמים כאמור, ובעקבותיהם יעמדו לוועדת הבחירות 5 ימים לבחינת המועמדות המתוקנת ולפרסום שמות המועמדים לתפקיד יו"ר ההסתדרות. ועדת הבחירות רשאית להחליט, ברוב חבריה, ומנימוקים מיוחדים, לדחות את מועד פרסום המועמדים לתפקיד יו"ר ההסתדרות ב-5 ימים נוספים.
   2. על רשימות התמיכה במועמדות לתפקיד יו"ר ההסתדרות כאמור בסעיף 3(א) יחולו הוראות סימן ב' לפרק ט', ואולם, על אף האמור בסעיף 8 לפרק ט', לא תוגשנה חתימות נוספות ברשימות התמיכה מאוחר מן המועד שנקבע לתיקון פגמים במועמדות לתפקיד יו"ר ההסתדרות כאמור בסעיף 5 לעיל.
   3. לתפקיד יושב ראש ההסתדרות ייבחר המועמד שקיבל את מספר הקולות הכשרים הגדול ביותר. לא הוגשה יותר ממועמדות כשרה אחת לתפקיד יו"ר ההסתדרות, תכריז ועדת הבחירות על המועמד כנבחר.
   4. יושב ראש ההסתדרות הנבחר יכנס לתפקידו בתוך 21 ימים מיום פרסום תוצאות הבחירות כאמור בפרק י"ד להלן.
   5. הבחירות לתפקיד יושב ראש ההסתדרות תיערכנה באותן קלפיות שבהן תיערכנה הבחירות לוועידת ההסתדרות.

**פרק י"ג**

**ועדות הקלפי וסדרי פעולתן**

1. ועדת הבחירות מפרסמת הודעה על מען מקומות הקלפי, לא יאוחר מ-61 יום לפני מועד הבחירות.
2. ועדת הבחירות קובעת לכל קלפי, בעצמה או באמצעות מי שתמנה לשם כך, ועדת קלפי המונה מזכיר ועוזר מזכיר.
3. לוועדת הקלפי יצטרפו משקיפים בשכר כך שלכל רשימה שאינה רשימה חדשה תהא זכות לשלוח משקיף בשכר לקלפי, ובלבד שמספר הרשימות המתמודדות שאינן רשימות חדשות לא יעלה על שלוש. ככל שיתמודדו בבחירות יותר משלוש רשימות שאינן חדשות, מספר המשקיפים בשכר בכל וועדת קלפי לא יעלה על שלושה, כאשר הזכות לשליחת משקיפים בשכר תינתן לשלוש רשימות שאינן חדשות וזאת בשים לב ליחסי הכוחות של הרשימות בוועדת הבחירות. יובהר כי רשימת אם המורכבת ממספר סיעות תהיה זכאית למשקיף אחד בלבד בקלפי.
4. שמות חברי ועדות הקלפי יפורסמו לא יאוחר מ- 14 יום לפני יום הבחירות.

א. המזכיר ועוזר המזכיר לא יהיו עובדי ההסתדרות או גופים קשורים אליה, לא יהיו מזוהים עם אף סיעה או רשימה המתמודדות בבחירות, והם יחתמו על כתב התחייבות בסוגייה זו.

1. רשימת המזכירים ועוזרי המזכירים תהא פתוחה לעיון לפני חברי ועדת הבחירות, לרבות החברים בעלי זכות דעה מייעצת, וכל אחד מהם רשאי לערער על מועמדות אדם פלוני לתפקיד מזכיר או עוזר מזכיר לפני יו"ר ועדת הבחירות.
2. מזכיר ועוזר מזכיר יתמנו לועדת קלפי מוגדרת, ואולם רשאי יו"ר ועדת הבחירות או מי שמינה לשם כך להעביר מזכיר או עוזר מזכיר ממקום קלפי אחד למקום קלפי אחר, אם יראה בכך צורך.
3. המזכיר ועוזר המזכירים יהיו אחראים על הנושאים הבאים:
4. קבלת החומר והציוד מוועדת הבחירות, והעברתו למקום הקלפי.
5. שמירה על החומר ועל הציוד שבידי ועדת הקלפי.
6. פתיחת הקלפי להצבעה, קבלת ציבור המצביעים ובחינת זכאותם להצביע בהתאם להוראות חוקה זו.
7. רישום פרוטוקולים בהתאם להוראות חוקה זו והנחיות ועדת הבחירות.
8. לחתום על הפרוטוקול של ועדת הקלפי.
9. אריזת ציוד הקלפי, לרבות ציוד המחשב והפרוטוקולים, בסיום עבודת ועדת הקלפי, והעברתו ומסירתו לנציג ועדת הבחירות במרחב.

נציג שתמנה ועדת הבחירות במרחב יבדוק את קיומם של כל חומרי הבחירות ויעבירם לידי ועדת הבחירות.

1. לא הופיע לקלפי מזכיר ועדת הקלפי, תמנה וועדת הבחירות מזכיר קלפי במקומו.
2. כל רשימה המשתתפת בבחירות ושאין לה בוועדת הקלפי משקיף בשכר, רשאית לשלוח בא-כוח ו/או משקיף שלא בשכר לוועדת הקלפי. המשקיף יכול לקבל מינוי למספר ועדות קלפי. שמות המשקיפים בשכר והמשקפים שלא בשכר יועברו לוועדת הבחירות לא יאוחר מ- 14 יום לפני יום הבחירות.
3. ועדת הקלפי מנהלת פרוטוקול הבחירות לפי טופס אחיד שהוכן על ידי ועדת הבחירות   
   ובו היא רושמת: שעות ההתחלה והגמר של הפעלת הקלפי, מספר המצביעים הכללי על פי נתוני המחשב, וכן כל ערעור ו/או אירוע חריג שהתרחש במהלך ההצבעה.

א. המזכיר, או עוזר המזכיר, מנהל את הדיון בכל השאלות הסידוריות המתעוררות ליד הקלפי, נותן הוראות לסדרנים (ככל שנקבע שיש להציב סדרנים) על שמירת הסדר ליד תחנת הקלפי וקובע סדרים לרבות מניעת תעמולה בחדר הקלפי בתנאי שההוראות אינן נוגדות לחוקה.

1. היו השגות לגבי עמדת המזכיר או עוזר המזכיר מצד מי מהמשקיפים ינהגו כדלקמן:
   * 1. במקרה של הסכמה בין המזכיר ועוזר המזכיר – ינהגו בהתאם להסכמתם;
     2. בהיעדר הסכמה כאמור, תיערך פנייה לאלתר לוועדת הבחירות המרכזית או מי שיוגדר על ידה לשם כך ויפעלו בהתאם להחלטה.

השגות כאמור יתועדו בפרוטוקול.

1. מזכיר ועדת הקלפי מוסמך, על דעת עוזר ועדת הקלפי ובהיעדרו על דעת משקיף אחר - להרחיק – לאחר שלוש אזהרות –משקיף המפר סדרי הבחירות שנקבעו ולאפשר למגישי הרשימה לשלוח מחליף במקומו; נימוקי ההרחקה נרשמים בפרוטוקול. נימוקי ההרחקה יירשמו בפרוטוקול.
2. בתחנת הקלפי רשאים להימצא, מלבד המזכיר, עוזר המזכיר, המשקיפים ובאי-כוח הרשימות, רק סדרנים (ככל שנקבע כי יש להציבם) ומצביעים. לאחר ההצבעה, חייב כל מצביע לעזוב מיד את תחנת הקלפי. על אף האמור לעיל, בכל זמן נתון, לא יימצאו בו זמנית יותר ממשקיף אחד מטעם אותה סיעה או רשימת מועמדים בקלפי.
3. לחברי ועדת הבחירות כניסה חופשית בכל עת לתחנת הקלפי. כן רשאים לבקר בה באי-כוח מוסמכים של הרשימות, כשבידם תעודה מאושרת על ידי ועדת הבחירות.

א. ועדת הבחירות קובעת שעת פתיחת הקלפיות וסגירתן.

1. הצבעה נמשכת גם לאחר סגירת תחנת הקלפי כל עוד לא הצביעו כל הבוחרים שהגיעו לתחנת הקלפי ושנמצאים בה עד למועד סגירתה.
2. ועדת הבחירות, רשאית לשנות את שעת פתיחת הקלפי ומועד סגירתה מטעמים מיוחדים שיירשמו בהחלטתה.

א. תחנת הקלפי תיפתח בזמן אם נוכחים במקום מזכיר ועדת הקלפי וכן עוזר המזכיר ובהיעדרו – לפחות משקיף אחד בשכר.

ב. יצא מזכיר ועדת הקלפי מתחנת הקלפי במהלך יום הבחירות להפסקה או מכל סיבה אחרת – תחנת הקלפי תוכל להמשיך לפעול בנוכחות עוזר המזכיר ולפחות משקיף אחד. יצא עוזר המזכיר מתחנת הקלפי במהלך יום הבחירות להפסקה או מכל סיבה אחרת – תחנת הקלפי תוכל להמשיך לפעול בנוכחות המזכיר ולפחות משקיף אחד.

1. ועדת הבחירות מספקת לכל תחנות הקלפי את הציוד הנחוץ לקיום ההצבעה ותיעודה.
2. מזכיר הקלפי או עוזר המזכיר אחראים לכך שמערכת ההצבעה הממוחשבת תהיה ערוכה ומוכנה להצבעה.
3. בכל תחנת קלפי תהיה תלויה מודעה המכילה פירוט הרשימות המשתתפות בבחירות לוועידת ההסתדרות וועידת נעמת ופירוט המועמדים המשתתפים בבחירות לתפקיד יושב ראש ההסתדרות.
4. מזכיר ועדת הקלפי ועוזר המזכיר אחראים לסדרים המתאימים בתחנת הקלפי להבטחת חשאיות הבחירות.

א. בהיכנסו לתחנת הקלפי, מוסר המצביע למזכיר או לעוזר המזכיר את התעודה המזהה שלו, כאמור בפרק ח' ולאחר ששמו נבדק ברשימת בעלי זכות הבחירה ונמצא זכאי להצביע – המזכיר או עוזר המזכיר יפנו את המצביע לתא ההצבעה.

1. המצביע יסמן את בחירותיו במערכת ההצבעה הממוחשבת כדלקמן:
   * + 1. במסך הראשון המצביע יסמן את המועמד שבו הוא בוחר לתפקיד יו"ר ההסתדרות;
       2. במסך השני המצביע יסמן את רשימת המועמדים שבה הוא הוא בוחר לוועידת ההסתדרות ולמועצת המרחב;
       3. במסך השלישי, שיהיה פתוח למצביעות בלבד, המצביעה תסמן את רשימת המועמדות שבה היא בוחרת לוועידת נעמת ולמועצת נעמת במרחב.
       4. לאחר סימון הצבעתו יעבור המצביע למסך המורה על שליחת ההצבעה. הבוחר יהיה רשאי לחזור למסכי הבחירה הקודמים ולשנות את בחירותיו עד לשיחת ההצבעה.
2. לאחר ההצבעה תוחזר למצביע התעודה כאמור.
3. במקרה בו המזכיר ו/או עוזר המזכיר או שניים מהמשקיפים מטילים ספק בזכות הבחירה של אחד מבעלי זכות הבחירה הכלולים ברשימת בעלי זכות הבחירה - תיערך פנייה לאלתר לוועדת הבחירות המרכזית או מי שיוגדר על ידה לשם כך ויפעלו בהתאם להחלטה.

**פרק י"ד**

**סיום ההצבעה, סיכום הבחירות ופרסום התוצאות**

1. ועדות הקלפי ידווחו לוועדת הבחירות על סיום ההצבעה בתחומן.
2. לאחר סיום ההצבעה בכלל תחנות הקלפי ברחבי הארץ, ולאחר שמערכת המיחשוב קיבלה את תוצאות ההצבעה מכלל הקלפיות, ועדת הבחירות תורה למערכת המיחשוב להגיש לה את סיכום תוצאות הבחירות.
3. ועדות הקלפי השונות יעבירו לוועדת הבחירות, בדרך עליה תורה ועדת הבחירות, את הפרוטוקולים שערכה והכל על גבי טופס מחייב של ועדת הבחירות. החומר הנ"ל יועבר לוועדת הבחירות באופן מיידי ולא יאוחר מ-12 שעות לאחר סגירת הקלפיות.
4. ועדת הבחירות מאשרת ברוב רגיל את תוצאות הבחירות.

4א. ועדת הבחירות רשאית להורות על פסילת קלפי במקרה של הפרה מהותית של דיני הבחירות במהלך ההצבעה באותה קלפי הפרה מהותית. לעניין זה היא הפרה אשר יש חשש ממשי שהביאה לעיוות ניכר של תוצאות הבחירות באותה הקלפי.

1. ועדת הבחירות קובעת את חלוקת המנדטים לכל רשימה ומפרסמת את התוצאות הכלליות של הבחירות, בהתאם לתוצאות הבחירות שאושרו על ידה, לא יאוחר מ-7 ימים לאחר יום הבחירות.
2. על החלטת ועדת הבחירות ניתן לערער בפני רשות השיפוט, תוך 3 ימי עבודה מיום ההחלטה לפי סעיף 6 דלעיל.
3. ערעור על החלטה לפי סעיף 6 דלעיל יכול שיוגש אך ורק על ידי אחד מאלה:
4. חבר אחד או חברים אחדים בוועדת הבחירות, ובלבד שאלה הצביעו בוועדה נגד ההחלטה נשוא הערעור;
5. סיעה או רשימה חדשה שהתמודדו בבחירות;

ואולם, לא יוגש ולא יישמע ערעור כאמור אלא אם יש בקבלתו כדי להשליך על תוצאות הבחירות.

1. ערעור על תוצאות הבחירות יכלול את כל נימוקי הערעור.
2. רשות השיפוט תמציא העתק של כתב הערעור ליו"ר ועדת הבחירות והוא רשאי להגיש תשובתו בכתב תוך שלושה ימי עבודה.
3. רשות השיפוט תחליט בערעור שיוגש לה תוך 15 יום.
4. על החלטתה של רשות השיפוט בערעור ניתן להגיש בקשת רשות ערעור בתוך שלושה ימי עבודה.
5. ניתנה ע"י יושב ראש רשות השיפוט רשות ערעור, תינתן החלטה בערעור תוך 15 יום.
6. אין בעצם הגשת ערעור על החלטת ועדת הבחירות בדבר אישור תוצאות הבחירות ו/ או קביעת חלוקת המנדטים, לפי פרק זה, כדי לפגוע בכל פעולה שהוחל בביצועה ו/או החלטה שהתקבלה בינתיים ע"י ההסתדרות ו/או ע"י מוסדותיה הנבחרים, בהסתמך על החלטה כאמור אלא אם כן קבעה רשות השיפוט אחרת, מטעמים מיוחדים שירשמו.
7. ועדת הבחירות, מפרסמת את התוצאות הסופיות של הבחירות וחלוקת המנדטים, לאחר תום הליכי הערעורים ברשות השיפוט.

**פרק ט"ו**

**שינוי תור המועמדים ברשימה**

* + 1. מגישי הרשימות שקבעו את סדר הקדימה של הצירים במועד הגשתן של רשימות המועמדים אינם רשאים להכניס בהן שינויים לאחר הבחירות, אלא אם הוגשו התפטרויות של צירים שנבחרו בהתאם לרשימות.
    2. ציר לוועידת ההסתדרות, או לוועידת נעמת או חבר במוסדות הנבחרים על ידם, או חבר במועצת מרחב או חברה במועצת נעמת במרחב או במוסדות הנבחרים על ידם, אשר עזב את הסיעה שברשימתה נבחר, או הוצא מהסיעה שברשימתה נבחר עקב האמור בסעיף 7 לפרק הסיעות בחוקת ההסתדרות – יפוג תוקף המנדט שלו ובמקומו יבוא מועמד אחר בהתאם לקבוע בסעיף 14 לפרק הסיעות בחוקת ההסתדרות.
    3. א. נשיאות הוועידה/בינ"ה (לפי העניין) תאשר התפלגות של סיעה בהסתדרות בכל אחד   
        מהמקרים הבאים:

1. התפלגות בקרב סיעה - אם חברי הסיעה המעוניינים להתפלג הנם שליש לפחות מחברי הסיעה ממנה התפלגו ולא פחות מ- 4.5% מכלל צירי הוועידה אם הפילוג התבצע בוועידה, או מכלל חברי בינ"ה אם הפילוג התבצע בבינ"ה.
2. התפלגות בקרב סיעת אם - ההתפלגות היא של כל הסיעה המרכיבה, אף אם הסיעה המרכיבה כולה מונה פחות משליש מחברי סיעת האם או פחות מ- 4.5% מכלל צירי הוועידה אם הפילוג התבצע בוועידה, או מכלל חברי בינ"ה אם הפילוג התבצע בבינ"ה.

לצורך סעיף זה "כל הסיעה המרכיבה" – רואים בהחלטה של המוסדות המוסמכים של הסיעה המרכיבה להתפלג, כהחלטת הסיעה המרכיבה כולה, אף אם נתקבלה ברוב קולות, ובלבד שהתקבלה בהתאם לתקנונה.

התפלגה סיעה כאמור לעיל, חברי הסיעה ממנה התפלגו, יוכרו כסיעה לכל דבר ועניין   
אף אם הם מונים פחות משליש מחברי הסיעה המתפלגת או פחות מ- 4.5% מצירי הוועידה אם הפילוג התבצע בוועידה, או מחברי בינ"ה אם הפילוג התבצע בבינ"ה.

ב. חל פילוג בהתאם לקבוע בפרק הסיעות בחוקת ההסתדרות, יחול הפילוג באופן   
 אוטומטי על הסיעות במרחבים המסונפות לסיעה שהתפלגה, ועל הסיעות במועצות   
 נעמת במרחבים.

ג. פילוגים שנעשו לאחר היום הקובע לא יילקחו בחשבון לכל דבר ועניין בו עוסקת   
חוקה זו.

**פרק ט"ז**

**חלוקת המנדטים בבחירות ארציות**

* 1. בחלוקת המנדטים לוועידת ההסתדרות ולוועידת נעמת, ישתתפו רק רשימות מועמדים שקיבלו כל אחת קולות כשרים במספר שאינו פוחת מ – 4.5% (ארבעה אחוזים וחצי) מסה"כ הקולות הכשרים.
  2. כל רשימה המשתתפת בחלוקת המנדטים, תזכה במספר מנדטים כמספר השלם היוצא מחילוק קולותיהם הכשרים ב"מודד בפועל".
  3. לאחר חלוקת המנדטים לפי המכסות כאמור בסעיף 2 דלעיל, זוכות בשארית המנדטים רשימות בעלות העודפים הגדולים ביותר בכפוף להסכם העודפים, לפיו העודף הקטן מצטרף לרשימה בעלת העודף הגדול.
  4. הקולות שניתנו בבחירות לרשימת מועמדים שאינה זכאית להשתתף בחלוקת המנדטים, אינם עודף קולות לצורך הסכם עודפים, וקולות אלו לא יילקחו בחשבון לצורך חישוב עודפי קולות, על פי הסכם עודפים.
  5. היו לשתי רשימות מספר עודפים שווים, לאחר חלוקת המנדטים השלמים, תקבע ועדת הבחירות על ידי הגרלה מי משתי הרשימות זוכה בעודפי הקולות הנ"ל.

**פרק י"ז**

**חלוקת המנדטים בבחירות למועצות המרחביות ולמועצות נעמת במרחבים**

1. א. סך כל הקולות הכשרים של המצביעים אשר השתתפו בבחירות למועצת המרחב, יחולקו למספר חברי מועצת המרחב והמספר היוצא מהחלוקה יהיה ה"מודד", לצורך סעיף 2 להלן.

1. סך הכל הקולות הכשרים של המצביעות אשר השתתפו בבחירות למועצת נעמת במרחב, יחולק למספר חברות מועצת נעמת במרחב, והמספר היוצא מהחלוקה יהיה ה"מודד" לצורך סעיף 2 להלן.
   1. בחלוקת המנדטים למועצת המרחב ולמועצות נעמת במרחב ישתתפו הרשימות אשר קיבלו לפחות 75% ממספר הקולות שיקבעו כ"מודד" על פי סעיף 1 דלעיל או לא פחות מ – 4.5% מסה"כ הקולות הכשרים של המצביעים אשר השתתפו בבחירות למועצת המרחב או למועצת נעמת במרחב, הכל לפי הגבוה מבין השניים.
   2. כל רשימה המשתתפת בחלוקת המנדטים למועצת המרחב ולמועצת נעמת במרחב תזכה במספר מנדטים השלם היוצא מחילוק קולותיה ב"מודד בפועל".
   3. לאחר חלוקת המנדטים בין הרשימות לפי המכסות השלמות כאמור בסעיף 3 דלעיל, זוכות בשארית המנדטים, הרשימות בעלות העודפים הגדולים ביותר בכפוף להסכם העודפים לפיו העודף הקטן מצטרף לרשימה בעלת העודף הגדול.
   4. הקולות שניתנו בבחירות לרשימת מועמדים שאינה זכאית להשתתף בחלוקת המנדטים, אינם עודף קולות לצורך הסכם עודפים.
   5. הקולות שקיבלה רשימה שאינה זכאית להשתתף בחלוקת המנדטים למועצה כאמור בסעיף 2(ב) לפרק ט' לעיל, לא יובאו במניין הקולות הכשרים, לצורך סעיף 1 לעיל.

**פרק י"ח**

**הפרת סדר ועבירות**

1. הוראות סעיפים 8, 9, 10, 11, 12, לחוק בחירות לגופים ציבוריים תשי"ד – 1954 יחולו על הבחירות לפי חוקה זו.
2. תדפיס של חוק בחירות לגופים ציבוריים תשי"ד – 1954 יצורף לכל קלפי בארץ.

**פרק י"ט**

**זכות ערעור בפני רשות השיפוט בהסתדרות**

* 1. רשות השיפוט תהא פוסקת ראשונה ואחרונה בכל הערעורים על החלטות ועדת הבחירות ובכלל זה החלטות על זכות בחירה ליחיד.
  2. אם לא נקבע אחרת בחוקה זו, ערעורים על החלטות לוועדת הבחירות יוגשו ללא שיהוי לרשות השיפוט ולכל היותר תוך שלושה ימי עבודה.

**פרק כ'**

**הוראות משלימות ושינויים בחוקת הבחירות היחסיות**

* 1. בכל העניינים שלא פורטו בחוקה זו, ועדת הבחירות תהיה רשאית לקבוע - בשעת הצורך ולאחר שנועצה ביועץ המשפטי להסתדרות - הוראות משלימות בענייני בחירות, בתנאי שאינן סותרות סעיפי חוקה זו.

1א. נקבעה בחוקה זו הוראה בדבר החובה להגיש טפסים, רשימות, בקשות, עררים או ערעורים עד ליום מסויים – יש להגישם במלואם עד השעה 16:00 באותו יום אלא אם ועדת הבחירות החליטה אחרת מראש והודיעה על החלטתה.

* 1. ועדת הבחירות מוסמכת לתת הוראות ביצוע המתחייבות מחוקה זו.
  2. שינויים בחוקת הבחירות למוסדות הנבחרים של ההסתדרות יוכנסו רק לפי החלטת בית נבחרי ההסתדרות.
  3. בכל מקרה של סתירה או אי התאמה בין הוראות חוקה זו לבין הרשום בלוח המועדים (נספח א') יש לנהוג בהתאם להוראות החוקה .